Diari Oficial de la Generalitat Valenciana


Sumari del DOGV 4570, del 21-08-2003 (2003/8935)

RESOLUCIÓ de 15 de maig de 2003, del conseller de Cultura i Educació, per la qual es resol el recurs de reposició presentat per Artesfera Galeria d'Art, contra la Resolució de 7 de gener del 2003, de la subsecretària de Promoció Cultural (DOGV núm. 4.426, de 27/01/2003).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4570

Data del DOGV
:   21-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/8935


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 15 de maig de 2003, del conseller de Cultura i Educació, per la qual es resol el recurs de reposició presentat per Artesfera Galeria d'Art, contra la Resolució de 7 de gener del 2003, de la subsecretària de Promoció Cultural (DOGV núm. 4.426, de 27/01/2003). [2003/8935]
  
Vist el recurs presentat per la senyora Leonor García Esparza, representant legal d'Artesfera Galeria d'Art, contra la Resolució de 7 de gener del 2003, per la qual es deixa sense efecte l'ajuda concedida a la dita galeria per Resolució d'11 de juliol del 2002, ambdós de la subsecretària de Promoció Cultural,
  
De l'expedient es desprenen els següents
  
Antecedents de fet
  
Primer. Per mitjà d'Orde de 19 d'abril del 2002, de la Conselleria de Cultura i Educació (DOGV núm. 4.246, de 10/05/2002), es va convocar concurs públic per a la concessió d'ajudes a les galeries d'art valencianes que foren admeses en INTERARTE/Fira Mostrari Internacional de València.
  
Segon. Per Resolució d'11 de juliol del 2002, de la subsecretària de Promoció Cultural, es resol el citat concurs, resultant Artesfera Galeria d'Art beneficiària d'una ajuda de nou-cents trenta-sis euros (936,00 euros). Esta resolució va ser publicada en el DOGV núm. 4.305, de 01/08/2002.
  
Tercer. En la base novena de l'annex I de l'orde de convocatòria s'establia que els beneficiaris havien de presentar, amb anterioritat al 15 de novembre del 2002, entre altra documentació, la memòria explicativa de les activitats realitzades, amb la indicació que, conclòs este termini sense que s'haguera presentat la mencionada documentació, l'ajuda quedaria sense efecte i s'arxivaria l'expedient.
  
No obstant això, tal com es reflectix en l'acta 2 de la Comissió Qualificadora, i com es menciona en la Resolució de 7 de gener del 2003, de la subsecretària de Promoció Cultural, el dit termini es va ampliar, fixant-se com a límit per a realitzar esta justificació el dia 16 de desembre del 2002.
  
Quart. Conclòs el termini per a la presentació de la referida documentació, i no constant en l'expedient la presentació per Artesfera Galeria d'Art de la memòria explicativa de les activitats realitzades, per Resolució de 7 de gener del 2003, de la subsecretària de Promoció Cultural, es va deixar sense efecte l'ajuda concedida a Artesfera Galeria d'Art. Esta resolució va ser publicada en el DOGV núm. 4.426, de 27/01/2003, i notificada a la interessada, com consta en el justificant de recepció, en data de 20/02/2003.
  
Quint. En data de 12/02/2003, consta l'entrada en el Registre General de la Conselleria de Cultura i Educació d'escrit presentat en Oficina de Correus segellat amb data 03/02/2003 per Artesfera Galeria d'Art. En dit escrit, Artesfera Galeria d'Art sol·licita l'abonament de l'ajuda concedida en el seu dia, i deixada sense efecte, i adjunta fotocòpia de la documentació ja aportada en el seu dia, i que consta en l'expedient, així com informe de situació en el fitxer general d'afiliació de la Seguretat Social i Certificat d'estar al corrent en l'obligacions tributàries estatals.
  
Als anteriors fets s'apliquen els següents
  
Fonaments de dret
  
Primer. L'article 110.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que l'error en la qualificació del recurs per part del recurrent no serà obstacle per a la seua tramitació, sempre que es deduïsca el seu verdader caràcter.
  
Segon. L'honorable conseller de Cultura i Educació és l'òrgan competent per a conéixer d'este recurs que ha interposat en termini persona legitimada per a això, tal com es desprén de l'article 116 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i de l'article 35 de la Llei 5/1983, de 30 de desembre, de Govern Valencià.
  
Tercer. L'article 47.b) del Text Refós de la Llei d'hisenda Pública de la Generaltiat Valenciana establix l'obligació dels beneficiaris de subvencions de la Generalitat Valenciana d'acreditar davant de l'entitat concedent la realització de l'activitat o l'adopció del comportament, així com el compliment dels requisits i les condicions que determine la concessió o gaudi de l'ajuda.
  
Quart. En la base novena de l'Orde de convocatòria i en l'acta II de la Comissió Qualificadora s'establia que la subvenció només es faria efectiva si es justifica documentalment l'ocupació d'esta per part del beneficiari, així com l'obligació dels beneficiaris de presentar abans dels terminis establits una memòria explicativa de les activitats realitzades.
  
No havent aportat Artesfera Galeria d'Art la citada documentació, vistos els preceptes legals citats, l'article 35 de la Llei 5/1983, de Govern Valencià, i la resta de normes d'aplicació, pel que s'ha exposat, resolc:
  
Primer. Admetre a tràmit l'escrit presentat per Artesfera Galeria d'Art com a recurs de reposició contra la Resolució de 7 de gener del 2003, de la subsecretària de Promoció Cultural, per la qual es deixa sense efecte l'ajuda concedida a Artesfera Galeria d'Art per Resolució d'11 de juliol del 2002, també de la subsecretària de Promoció Cultural.
  
Segon. Desestimar el recurs de reposició interposat per Artesfera Galeria d'Art contra la Resolució de 7 de gener del 2003, de la subsecretària de Promoció Cultural, per no aportar el recurrent elements que acrediten la presentació en termini de la documentació necessària per a poder fer efectiu l'import de l'ajuda.
  
Contra el present acte, que posa fi a la via administrativa, l'interessat podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà a la seua notificació. Tot això de conformitat amb els articles 10, 14 i 46 de la Llei 29/1998, Reguladora de la Jurisdicció Contenciosa Administrativa.